
L*     B.  S. 

C^uum,  dissertationem  de  re  pathologica  con- 
scribere  cupiens,  omnes  homines,  quos  per  an- 
num  unum  et  dimidium  in  institutis  clinicis  mor- 
bo  aliquo  [laborantes  observabam>  j.in  memoriam 
revocaverim:  permultos  infantes  et  febri  remit- 
tente  gastricaethydrocephaloacutoaffectos  inveni. 
Qui  quum  status  morbosi  frequentissime  ocCiir- 
rant,  tamen  saepenumero  a  medicis  alterum  cum 
altero  mutatum  esse  videmus.  Profecto  enim  fe- 
bris  remittentis  gastriCae  infantum  symptomata 
mirabili  modo  cum  iis  hydrocephali  acuti,  fprae- 
sertim  cum  ejus  primi  stadii  symptomatis  ita  con- 
veniunt,  ut  saepe  medicus,  peritissimus  quoque, 
de  caussis  et  de  initio  morbi  nondum  certior  fac- 
tus,  ipso  temporis  momento,  quo  advocatus  est, 
ex  phaenomenis  tantum ,  modo  praesentibus,  cer- 
tam  diagnosin  edere  nequeat.  Itaque,  exiguis 
quidem  viribus  praeditus,  tamen,  quum  pro  more 

antiquo  dissertatiunculam  in  Iucem  proferre  debe- 
am,morbos  supra  nominatos  comparandi  consilium 
cepi;  quare  ducentas  circiter  huc  pertinentes  hi- 
storias  morborum  perlegi,    quos  morbos,  quo- 
rum  historiae  sub  auspiciis  Gel.  Krukenbergii, 
instituti  clinici  halensis  directoris,  compositae 
sint,  secundum  naturam  descriptos  esse  persuasum 
habeo.     Ex  his  praecjpue  historiis  rei  materiem 
hausi  et  y  quod  ad  ordinem  in  enumerandis  hy- 
drocephali  symptomatis  spectat,  Goelin  me  sequu- 
tum  esse,    et  de  febri  remittente  gastrica  etiam 
quae  Peuiberton  in  libro  suo  „de  morbis  quibus- 
dam  abdominis"  docuit,  attulisse  fateor. 

Attamen,  priusquam  incipiam,  ut  de  hydro- 
cephalo  tantum  acuto,  neque  de  chronico ,  neque 
de  forma  ejus  acutissima  ,  quam  nos  Germani  di- 
cimus  Wasserschlag ,  loquar  moneo.  Specierum 
enim  ,  quas  modo  attuli,  altera  minori  jam  symp- 
tomatum  vehementia  et  decursu  tardiori  —  altera 
contra  celerrimo  introitu  et  decursu  acutissimo 
sat  bene  a  febre  nostra  discernitur. 

Nunc  vero  ex  te,  L.  B. ,  huncce  libellum, 
quem  nunquam,  nisi  deberem,  tibi  tradidissem, 
evolvente ,  ne  Aristarchus  mihi  sis  neque  putes, 
thema  difficilius  tam  audacter ,  quasi  viribus  meis 
conBsus  essem,  mihi  tironi  ad  elaborandum  ele- 


gisse,  peto;  atque.  etiam  materiem  faciliorem 
tractassem ,  nisi  spes ,  ut  eo  magis  levitatem  ia 
opere  excusares,  me  animasset. 

Comparatio  febris  remittentis  gastricae 
infantum    cum  hydrocephalo  acuto. 

Mihi ,  febrem  remittentem  gastricam  infan- 
tum  cum  hydrocephalo  acuto  quoad  syrnptomatolo- 
giam,  aetiologiam ,  prognosin  et  exitum,  sicuti 
quoad  eos  curandi  methodum  comparare  cupienti, 
priusquam  comparationem  ipsam  afferem,  symp- 
tomata ,  caussas ,  exitum  et  curam  utriusque 
roorbi  enumerare  necessarium  videbatur;  quare 
in  paragrapho  prima  quaque  cujusque  capitis  de 
febre  illa ,  in  secunda  de  hydrocephaJo  acuto  et 
in  tertia  demum.  de  discrimine  ambos  inter  mor- 
bos  explicabo. 

Caput  primum. 

Symptomatologia. 
§.  I. 

Febris  remittens  gastrica  infantum  ,  nisi  cum 
aliis  morbis  composita  est,  ad  febres,  quas  be- 
nignas  seu  simplices  dicimus,  numeranda  est,  quam* 
vis  ob  phaenomenum  atrocitatem  ad  acutas  fere 
febres  accedit,  adquasvsro,  quum  nullum  orga- 


non  tanta  laboret  inflammatione ,  quantam  natura 
Spsa  non  superare  possit,  numerari  nequit  et  quia 
putrida  quoque  et  primaria  nervosa  ei  desunt  sym- 
ptomata ,  quum  ea  ,  ut  coma  ,  delirium  ,  quae  sy- 
stema  nervosum  male  affecturn  indicant,  secunda- 
riasint,  etiam  febribus  nervosis  nullo  modo  ad- 
scribi  potest. 

Quod  ad  febris  hujus  conjunctionem  cum  aliis 
tnorbis  pertinet  ,  saepissime,  ubi  ad  morbis  hu- 
jusce  caussas  mutatio  nimis  cita  temperaturae  ac- 
cedit,  cum  catarrho  pulmonum,  interdum  etiam 
cum  doloribus  rheumaticis  eam  compositam  esse 
videmus  ;  cui  praeterea  epistaxin  spontaneam  an- 
tecedere  haud  raro  observavimus. 

Typus  febris,  ut  nomen  jam  indicat,  est 
remittens ,  attamen  potius ,  quum  remissiones 
plus  minusve  perspicuae,  ex  atrocitate  tantum 
febris  pendeant ,  continua  remittens  nominari  po- 
test;  typum  enim  vere  continuum,  sicuti  in  fe- 
bribus  acutis  nostrae  regionis ,  in  hac  etiam  febre 
non  animadvertimus. 

i  Quod  ad  originem  attinet,  ut  pars  magna 
morborum  in  ventriculo  et  intestinis  sedem  suam 
habet  et  ex  ingestis ,  qualitate  et  quantitate  peo 
cantibus  materiis  frequentissima  febrium  proge» 
nies  habetur  ■  sie  nostrae  etiam  febri  gastrica  est 


origo,  nam  caussa  ejus  proxima  est  irritatio  ia 
intestinis  et  fortasse  putridi  eorum  contenti 
absorptio. 

Infantes,  hac  febre  laborantes,  saepe  ver- 
mes,  qui,  ut  notum  est ,  in  hominibus,  quo« 
rum  alimenta  unguinosa ,  caseosa  seu  farinosa  - 
6unt  — -  caussae  ,  quae  febrem  gastricam  quoque 
excitant  —  facile  gignuntur,  cum  excrementis  eji- 
ciunt.  Quam  ob  rem  vermes  plerumque  caussae 
morbi  habebantur  et  epidenricae  illae  febres  ver- 
minosae,  quas-  van  der  Bosch,  Musgrave,  Vi- 
vens  aliique  medici  nobis  descripserunt,  haucl 
dubie  febres  erant  remittentes  gastricae. 

Rarissime  tantum  repentinum  mali  introitum 
observamus,  plerumque  enim  prodromi  adsunt:. 
morositas  quidem ,  artuum  gravitas,  ciborum 
aversio  et  leves  febris  exacerbationes  cum  dor- 
miendi  cupiditate.  Quae  leviora  symptomata, 
postquam  aliquot  dies,  saepe.  per  unum  tantum 
diem,  adfuerunt,  brevi  post  haeo  graviora  se* 
quuntur:  anorexia;  vomituritio;  abdomen  infla- 
tum,  paullisper  tensum,  sed  neque  durum,  ne- 
que  tactum  impatiens ;  arteriae  in  exacerbationo 
centies  decies  per  minutam  usque  ad  frequentiam. 
vix  innotabilem  pulsant,  in  remissione  vero  ultra 
normalem  frequentiam  paullo  plus  transgvecliuntur, 

caeteroquin  duros,  plenos  et  aequales  animad- 
vertimus  pulsus;  cutis^plerumque  humida  et  sudo- 
re  tecta,  ubi  vero  congestio  sanguinis  ad  caput 
vehementior  adest,  initio  sicca  et  ardens,  serius 
demum  humida  persentitur;  calor  animalis ,  capi- 
tis  praesertim  et  abdominis  auctus  ,  in  febris  exa- 
cerbatione  majorem  aclscendit  gradum,  quem  ca- 
lorem  sudor  vulgo  universalis  insequitur ;  respira- 
tioliberain  exacerbatione  acceleratur ;  lingua  initio 
pura,  muco  albido  tunc  et  flavescente  est  obducta, 
plerumque  humida,  in  febri  aucta  vero  sicca; 
cum  sapore  nullo  aut  amaro  sitique  majori ;  urina 
majis  saturata,  interdum  rubra,  neque  nebulis 
carens  emittitur ;  alvus  raro  exoneratur,  inter- 
dum  tamen  ejus  evacuationes  frequentiores ,  etiam 
tenues  invenimus.  Digestio  plane  alienata  vide- 
tur,  alimenta  enim  assumta,  jam  diu  in  ventriculo 
sustenta,  indigesta  vomitu  saepe  rejiciuntur;intes- 
tina  in  statu  quasi  paralytico  versantur,  non  agunt 
in  cibos  assumtos ,  interdum  enim  moles,  putri- 
dis  vegetabilibus  seu  animalibus  substantiis  similli- 
mae,  ex  alvo  exonerantur;  edendi  cupiditas  in 
morbo  crescendo  ita  diminuitur,  ut  aegroti  per 
tres  seu  quatuor  dies  fere  nihilum  edant ;  lassitu- 
dine  totius  corporis,  praecipue  extreniitatum  in- 


feriorum  laborantes  somnus  inquietus  somniisque 
claris  perturbatus  non  recreat. 

Pruriturn  cutis  narium,  Iabiorum  et  anguloruni 
oculi,  quae  symptomata  Pemberton  mmquam  a!>- 
esse  dicit,  in  omnibus  hic  occurrentibus  exemplis 
ne  semel  quidem  conjuncta  animadverti:  pruri.- 
tum  nasi  solum ,  sed  in  infantibus  tantum  modo 
verminantibus,  saepissime  adesse  expertus  sum. 

Quo  modo  febris  tanquam  contihua  remittens", 
quum  ini^jo  fere  nullas  remissiones  animadverta- 
mus,  decurrit;  paullatim  vero  typum  accipit 
fixum  ,  matutinis  enim  horis  remissiohes,  vesper- 
tinis  exacerbationes ,  r&ro  au'tem"vice  versa,  ap- 
parent.  Itaque  nunc  sub  noctem  cutis  ardet,  pul- 
sus  centies  quadragies  per  minutam  pulsant,  dor- 
miendi  cupiditas  crescit ;  oculi  fn  morbo,  ad  hunc 
gradum  progresso ,  modo  splendore  carentes, 
modo  clari  et  nitidi,  pupillae  dilatatae,  sed  aequa- 
les  apparent,  retina  lucem  interdum  nullam  pati- 
tur;  caput  dolore  obtuso  vexatur  et  saepe  post  ali- 
quot  dies  delirium,1  per  dUas  vel  tres  horas  conti- 
nuum,  ex  quo  vero  infantes  excitati  sui  conscii 
sunt,  intrare  videmus.  Haec,  quae  caput  affec- 
tum  esse  indicant,  eo  facilius  et  eo  citius  acce- 
dunt,  quo  magis  cercbrum  jam  priori  aetate  morho 
aliquo  laborabat.     Fieri  etiam  solet,  hon  autem 


saepe,  ut  symptomata  abdominis  affecti  [adsint, 
ais,  quae  caput  morbo  vexari  significant,  'plane 
deficientibus.  Haud  raro  quoque  convulsiones, 
quae  vero  quovis  morbi  tempore  videntur,  occur- 
runt  et  ex  cute ,  multum  sudante ,  saepe  strophu- 
lum  et  confertum  et  albidum ,  proreptum  sen- 
timus. 

Si  nunc  morbus,  aut  neglectus,  aut  male  cura- 
tus,lletalem  in  exitum  ruat,  febris  nervosae  signa 
sequuntur :  si  vero  cum  naturae ,  tum  artis  auxi- 
lio  aegrotus  morbo  resistat j  longior  msequitur 
exacerbationem  remissio  et  inde  a  die  decimo  sep- 
tima  usque  ad  vicesimum  primum  morbi  exonera- 
tiones  alvi  spontaneae,  copiosiores  et  pultifor- 
mes,  urinae  sedimentum  et  sudores  aucti  bonum 
exitum  indicant  j  interdum  etiam  ante  diem  deci- 
mum  quartum  morbus  jam  sanatur. 

§.  2. 

Hydrocephalus  seu  hydrops  cerebri  ventri- 
culorum  acutus  inflammationibus  adscribi  potest, 
cujus  characterem  dynamicum,  initio  certe,  stheni- 
cum  esse  symptomata,  bonus,  apparatu  antiphlo- 
gistico  adhibito,  morbi  eventus  et  cadaveris  dis- 
cectio,  serius  vero  paralyticum  accipere,  ultimi 
stadii  phaenomena  affirmant. 


Secfes  morbi  arachnoidea' habenda  est,  et 
quidem  ejus  praecique  pars  ,  quae  ventriculos  ce- 
rebri  cingit,  ex  cujus  membranae  serosae  irrita- 
tione  caussa  pvoxima  mali  constat.  Hanc  irritatio- 
nem  seri  effusio  sequitur  et  nunc  quoque  cerebri 
partem,  qua  veutriculi  circumdantur,  inflamma- 
tio  arripit ,  quam  ,  sicuti  in  organo  quoque  nobi- 
liori  inflammato  fierisolet,  febris  comitatur. 

Tria  observantur  stadia  morbi  et  quidem  nos 
juvat ,  symptomata  quo  ordine  plerumque  se  exci- 
piant ,  exponi. 

Prodromi,  quos  saepe  medicus ,  praesertim 
serius  advocatus,  non  observet,  haud  dubie  nun- 
quam  desunt:  infantes  enim  in  homines  et  in  res, 
quas  prius  amabant,  animum  non  vertunt;  hilari- 
tate,  vivacitate  et  garrulitate  iis  propria  carent, 
morosi  contra  omnia  moleste  ferunt ;  lucem  et  ho- 
mines  evitant;  facie  pallcscunt;  in  somno  repente 
attolluntur;  ad  interrogata  recte  quidem,  sed  bre- 
viter  respondent ;  ingredientes  aequilibritate  justa- 
que  firmitate'carent,  kbant  enim  pedemque  pro- 
gredientem  altius  justo'tollunt ;  majores  natu  de 
stupore  et  de  vertigine  e  lectulo  surgentes  querun- 
tur,  quae  minores  natu  capitis  vaciUatione  indi- 
cant;  illi  etiam  de  doloribus  artuum  rheumaticis, 
praecipue  cervicis,'  surae  plantaeque  pedis  con- 

queruntur ,  hi  cum  fletu ,  quem  dolor  exprimit, 
manus  ad  occiput  seu  alias  partes  affectas  ferunt; 
arteriae  circiter  ictum  decimum  sextum  seu  tri- 
cesimum  intermittunt;  cutis  aricla  transpirationis 
fere  omnino  expers  videtur;  omnes  secretiones  et 
excretiones  haerere  solent. 

Quo  modo  morbus  vulgo,  sed,  quum  pa- 
rentes  praesertim  infantum ,  jam  prius  mala  va- 
letudine  laborantium  non  mali  quid  suspicentur, 
proh  dolor  quam  periculosissime  exoritur.  Con- 
tra  vero  malum  rarissime  magno  cum  tumuJtu  in- 
trat;  infantes  enim,  maxima  vivacitate  optima- 
que  valetudine  adhuc  fruentes,  subito  languore, 
stupore,  Vertigine  cephalalgia,  vo/nituritione  et 
doloribus  cervicis  cum  pulsu  duro  tardoque  appa» 
rentibus ,  et  ventriculo  affecto ,  lingua  muco  al- 
bidolobducta  et  sensibilitate  oculorum  auriumque 
aucta,  febris  exacerbatione  acri  et  convulsioni- 
bus  afficiuntur. 

Hoc  stadium  prodromorum  ,  secundum  Goe- 
lin  stadium  turgescentiae  nominatum,  nonnun- 
quam  plane  deesse  videtur,  vel  a  medico  serius 
advocato  non  observari  potest ;  quo  autem  prae- 
terlapso  stadium  inflammationis  gravioribus  hisce 
phaenomenis  insequilur:  dolor  in  regione  frontali' 
et  cervicali  augetur,  quae  regiones ,  quamvis  nec 


rubrae,  nec  ejus  vasa  sanguine  inferta  sint,  ex- 
tremitatibus   frigidioribus,    vehementer  ardent; 
oculi,  pupiJlis  se  contrahentibus ,  lucem  sustinere 
nequeant;   carotides  vivaciter  pulsantes  et  senti- 
mus  et  videmus;  facies  paJIida  macrescit  vel  oede- 
matose  inflatur;    nares  semper  aridaesunt;  labia 
pallescunt;  lingua  prius  pura  muco  albo  seu  fla- 
vido  obducitur;   sitis  et  appetentia  ciborum  ja- 
cent ;  vomitus,  quocum  hoc  stadium  fere  semper 
incipit,  quater  seu  sexies  per  diem  exacerbat, 
deinde  rarior  fit  et  motu  tantum  aegroti  incitatur; 
digestio  fere  nulla  est,  modo  enim  cibi  cum  mu-i 
co  copioso,  odore  proprio  putrido ,  indigesti  — — 
modo  saliva  tantum ,  nunc  rarp  secreta ,  cum  bili 
subflava  viridique  et  muco  bis  terve  per  diem  eji- 
ciuntur;  respiratio  nunc  accelerata,  nunc  tarda, 
altis  saepe  suspiriis  interrumpitur ;  aerem  exspi- 
ratum  jam  nunc  vulgo  odor  ingratus  comitatur; 
regio  epigastrica  et  hypochondrium  dextrum  ma- 
jorem  pressum  non  patiuntur ;  abdomen  antea  ex« 
tensum  nunc,  intestinorum  secretione  non  aucta, 
coIJabitur;  alvum,  purgantibus  atque  clysteribus 
frustra  adhibitis,  tenaciter  obstructam  invenimus, 
et,  si  laxatur,  evacuationes  pultiformes,  tenaces, 
viridis  fuscive  coloris  et  flatus  non  male  olentes 
emittuntur;   interdum   autem  diarrhoea  foetida, 


eoloris  viridis  observatur;  urina  raro  ct  initio 
turbida  albidaque ,  nunc  flava  cum  sedimento  gra- 
vi  et  mucoso.i  emittitur ;  auditus  nunc  sensibilis 
est;  somnus,  ex  quo  aegrotus,  dentibus  fremens, 
saepe  attolfttur,  aut  nullus,  aut  inquietus  est; 
pulsus  sunttardi,  inaequales  et  intermittentes; 
cutis  prius  tensa  nunc  laxa,  sicca  et  decolor  est; 
situs,  qui  dolores  levet,  saepe  mutatur.  Febris 
plerumque  nondum  adest. 

Symptomatis  mododictis,  ad  quae  imminutae 
jamsensibilitatis signa  accedebant,  auctis, secundum 
stadium,  transsudationis  scilicetstadium  intrat:  m- 
fantes  non  amplius  corporeerectoscdere,  multo  mi- 
nusstare  valent,sedjaceant  necesse  est;  desiderium 
situs  mutandi  evanescit,  quiete  contra,  pedes  modo 
attrahentes,  modo  extendentes,  obliqiio  situ  lectum 
premunt ;  manus  saepe  ad  caput,  os  et  nasum,  in  quo 
ut  in  auribus  saepe  digitis  ita  forant,  ut  sanguis 
effluat ,  ducunt ;  atque  etiam  in  oculos  et  capillos 
quasi  eruere  velint  saeviunt.  Omnes  sensus  ex- 
terni,  auditu ,  quiaugetur,  excepto,  hebescunt; 
sensibilitas  oculorum  ad  maximum  gradum  aucta 
«sque  ad  minimum  descendit;  adspectus  limus  in 
terram  dejicitur;  pupillae  dilatantur  seu  oscillant, 
attamen  fortiori  luce  contrahuntur ;  visus  est  te- 
«uis,  fallax,  duplicatus;  clamor  miserabilis  cum 


suspiriis  respirationem  comitantur ;  vultus  severi 
et  minitantes  videntur.     Aegroti  nunc*  celeriter 
macrescentes  sceleto,  cui  culis  sicca  laxaque  non 
amplius  aptat,  simile*s  fiunt;  urinam  iis  ipsis  non 
conscii  emittunt;  alvum,   majori  etiam  calome- 
tonos  dosi  porrecta,  clysteribus  vero  omissis,  raro 
exonerant  ejusque  evacutiones  vel  naturales,  vel  te- 
nues,  vel  pultiformes,  vel  fuscae, vel  nigrae,  velmalo 
sunt  odore ;  diarrhoeae ,  purgantibus  non  adhibitis 
medicinis,  aquosae  seu  mucosae  ad  rarissima  perti- 
nent  phaenomena ;  vomitus  nunc  praecipue,  si  cor- 
pus  erigitur,  frequenter  redit,  interdum  autem in hoc 
stadio  cessat;  pulsus  sunt  magis  irregulares  et  mi- 
nores  eorumque  frequentia  a  centum  viginti  icti- 
bus  ad  septuaginta  seu  sexaginta  usque  per  minu- 
tam  descendit;  suspiria,  cum  respiratione  con- 
juncta,    frequentiora  audiuntur;   aer  exspiratus 
pessime  olet;    debilitas  totius  corporis  crescit; 
status  soporosus  nunc  in  stuporem  transit  et  prius- 
quam  ultimum  intrat  stadium ,    aegroti  mentis 
compotes  facti  et  hilaritate ,  appetitu  ciborum  re- 
deunte ,  justa  alvi  laxatione ,  pulsu  magis  regula- 
ri  gavisi  reconvalescere  videntur;  mox  vero  re« 
ditu  omnium  priorum  symptomatum  spe  nos  fal- 
sos  esse  intelligimus.    —    Haec  vero  secunda 
morbi   periodus  interdum  ita  brevis  est,    ut  ob 

mortem,  diras  convulsiones  subsequentem ,  ter- 
tiae  vix  locum  concedat  periodo. 

In  stadio  ultimo,  si  ad  hoc  morbus  progre- 
diatur,    quod  paralyticum  apellamus,  subsultus 
tendinum  et  convulsiones  apparent ,  quas  paraly- 
sis  lateris   plerumque  dextri  et  saepe  spasmus, 
caput  retrahens,  una  cum  febri  violenta ,  qua  na- 
tura ,   caussam  mortis ,    effusionem  ex  cerebro 
amovendi  extremum  periculum  facit,  sequuntur ; 
deliria  accedunt  continua  et  sopor  lethargicus  ae- 
grotum ,  qui  vix  expergefactus  verba  incohaeren- 
tia  profert,  donec  tandem  nullum  edit  sonum ,  ob- 
repit;    caput  sudore  inundatur;    rubor  hedicus 
cum  pallie  faciei  deformatae  mutatur;  retina  de- 
bilitata,  pupillis  usque  ad  summum  gradum  dila- 
tatis,   lucem  clarissimam  patitur;  interdum  oculi 
continuo  in  motu  convulsivo  divaguntur,  splen- 
dorem  amittunt,    seu  quoque  conspicue  rubent; 
auditus  etiam  prius  acutior  nunc  hebescit;  de- 
glutitio  impeditur,  urina  aegroto  invito  raro ,  fla- 
va  cum  sedimento  albo  emittitur ;  alvi  evacuatio- 
nes  rariores  virides,  herbaceae,  tenui  seu  firma 
natura  videntur;  arteriae  celerrimae,  intermitten- 
tes ,  irregulares,    inaniores  et  fere  non  sentien- 
dae  sunt;   respiratio  brevis  acceleratur;  aerem 
exspiratum  paullatim  frigidiorem  fieri  sentimus; 


pedes  tumescunt  paullisper;  calor  extremitatum 
evanescit,  capitis  vero  augetur  ;  motus  convulsivi 
in  ocuJis  cessant  ,  pectus  vero  conquassant  ita  ut 
mox  aegrotus,  quasi  strangulalus ,  vitam  cum 
morte  mutare  coactus  sit,  quam.per  treclecim 
vuJgo  usque  ad  viginti  quatuor  dies  miserrimam 
degito 

Hoc  modo  morbus  symptomatis  allatis,  quaa 
vero  saepissime  neque  omnia  adsunt ,  neque  hoc 
orcline  semper  apparent ,  per  stadia  plerumque 
decuiTit.  : 

}fr '^;^^v^<h-iwL  'U*»i*  ***** 
Multa  febris  remittenlis  symptomata  cuni 
iis  hydrocephali  acuti  convenire,  utrumque  mor- 
bum  leviter  adspicientes  jam  intelligimus;  quare 
discrimen  inter  ambos  morbos  persaepe  factu  dif- 
ncillime ,  attamen  similibus  et  dissimilibus  enume* 
randis  morbus  alter  ab  altero  ita  discerni  poss» 
■n^H0:  .uiihtio  .->.;....  ,   .  .  ,  .  _  ,• 

1.  Prodromi  utriusque  morbi  inter  se  simil- 
limi  sunt;  ingressum  enim  illum  ,  hydrocepha- 
lo  incipiente  laborantibus  proprium,  una  cum 
pulsu  (de  'quo  infra)  unicum  fere  prodromorum 
signum  esse,  quo  febris  caret,  invenimus. 

2.  Quod  ad  morbum  ipsum  pertinet,  certa 
stadia,  quorum  quoclque  ex  symptomatis  ei  ipsi 


propriis  cognoscimus,  hydrocephalus,  ne« 
que  vero  febris  percurrit,  in  qua  contra  re- 
missiones,  magis  magisque  perspicuas,  quae  m 
illo  morbo  nunquam  videntur ,  observamus. 

3.  De  capitis  et  abdominis  doloribus,  ut 
nunc  ad  singula  transeamus  symptomata,  infantes 
utroque  morbo  laborantes,  vehementius  vero  et 
magis  continue  hy  d.r  oc  eph  a  lo  affecti  conque- 
runtur. 

4.  Appetitus  ciborum,  quum  liberi  hy- 
drocephalo  vexati  sine  taedio  omnes  iis  por- 
rectos  cibos,  non  discernentes  an  boni  sint  sapo- 
ris,  nec  ne,  accipiant,  exculta  febre  ita  dimi« 
nuitur ,  ut  aegrotans  summo  etiam  imperio  sui 
ne  ullum  quidem  ciborum  edere  valeat. 

5.  Sitis  liberi  hy drocephalici,  cujus 
lingua  humida  et  per  longius  tempus  pura  vide- 
tur,  non  tanta  quanta  f  ebricitantis,  cujus 
lingua  sicca  et  muco  albo  ^plerumque  obducta  est, 

observatur. 

6.  Vomitus  in  utroque  morbo  occurrit;  at- 

tamen,'  eum  vulgo  per  omnem  febris  decursum 

adesse,  saepe  vero  deesse,  in  hydrocephalo 

contra,  cujus  initium  fere  semper  indicat,  in  prx- 

mis  tantum  ejus  stadiis  adesse  invenimus. 

rj.  Alvum 


rj.  Alvum  in  utroque  morbo,  quamvis  inter- 
dum  laxam  esse  sciamus,  pertinacter  obstructam 
et  medicinis  evacuantibus ,  in  hydrocephalo 
praecipue,  rebellem  reperimus;  attamen  febre 
laborantibus  liberis  nonnunquam  excrementa  ni- 
gra,  putride  olentia  abeunt. 

8>>  Urina  initio  hydrocephali  rara,  tur- 
bida  ,  albida  ,  serius  flava  cum  sedimento  mucoso, 
ultimo  in  stadio  aegrotis  invitis ;  in  febri  autem 
coloris  subrubri ,  in  crisi  tantum  cum  sedimento 
et  nunquam  aegrotis  invitis  emittitur. 

9.  Cutis  liberi  hydrocephalici  semper 
arida,  sub  fine  transsudationis  solummodo  sudore 
partiali  in  cervice  et  in  fronte  tecta ,  febrici- 
tantis  initio  tantum  sicca,  post  aliquot  tempus 
vero  universali  inundata  sudore  apparet. 

10.  Quoad  temperaturam ,  caput  infantis 
hydrocephalici  magis  calidum  quam  regio- 
nem  epigastricam  et  hypochondrium  dextrum  et 
has  partes  caeteris  calidiores,  sed  febricitan- 
tis  regionem  epigastricam  calidissimam  plerum- 
que  sentimus. 

1 1.  Somnus  in  utroque  morbo  est  inquietus, 
ex  quo  autem  pueri  f ebricitantes  non  tam 
anxie  attoLluntur. 

1 

12.  Pulsus  initio  h  y  d  r  o  c  e  p  h  a  1  i  aut  nor- 
mali  frequentia  ,  aut  tardiores ,  serius  demum  fe- 
briles,  inaequales,  intermittentes ,  per  omnem 
contra  febrem  duros,  frequentiores  et  aequa- 
les  esse  observamus. 

13-  Respirationem  incipiente  hydroce- 
phalo  non  mutatam,  serius  irregularem,  modo 
lentam ,  modo  celerrimam,  cum  suspiriis  con- 
junctam ,  sed  in  febre  per  exacerbationes  tan- 
tum  acceleratam,  nunquam  vero  cum  suspiriis 
junctam  animadvertimus. 

14-  '  Facies  quum  infantum  hydrocepha- 
lo  acuto  laborantium  mirabili  modo,  ut  supra 
dixi,  mutetur,  per  omnem  febrem  pallida  ru- 
brave  ac  tumida  manet,  seu,  vultu,  qui  in  illo 
dolorem  et  anxietatem  indicat,  aequaliter  appa- 
rente,  plane  non  mutatur. 

i5«  Oculorum  mutationes  hydrocephalo 
laborantium  febri  remittenti,  nisi  cum  aliis 
morbis  composita  sit,  plane  desunt,  etsi  cornea 
splendorem  saepe  amittit  pupillaque,  si  vermes 
una  adsunt,  dilatatur;  sed  photophobia  pueri  hy- 
drocephalici  semper  febricitanti  deest, 
nisi  caput  secundarie  afficiatur,  ubi  etiam  caeterae 
oculorum  mutationes,  quas  antea  commemoravi, 
accedunt. 


16.  Auditum  in  li  y  d  r  o  c  e  p  h  a  1  o  acutio- 
rem,  in  febri  haud  mutatum  ,  imo  obtusum  es- 
se  invenimus, 

17.  Pruritus  cutis  narium,  labiorum  et  an- 
gulorum  oculi  in  febri  semper,  in  hydroce- 
phalo  nunquam  adesse  dicitur  ;  quare  manus  in 
hoc  minus  ad  nasum ,  ut  in  illa,  quarn  ad  cal- 
variam  oculosve  duci  cognoscimus. 

iQi  Infantes  hydrocephalo  affecti  cito, 
nunqtiam  vero  febri  remittente,  nisi  cum 
cachexia  quadam  cohaereat,  aegrotantes  macres- 
cunt. 

rg.  Abdomen  in  hydrocephalo  prius 
extenditur,  deinde,  si  aegrotus  macrescit,  eva- 
cuationibus  quidem  deficientibus ,  collabitur,  in 
febri  autem  inflatum,  sensibile,  tensum,  saepe 
pressus  externos  quam  fortissimos,  eriamsi  aegro- 
tantes  de  abdominis  doloribus  questi  sint,  patiens 
invenimus. 

20.  In  utroque  morbo  aegroli  dehrant;  in 
delirio  hydrocephalico  vero  afigroti  mente 
turbati  verba  incohaerentia  proferunt  et  nihilo  ex 
hoc  statu  eripi  possunt;  febri  contra  laborantes 
e  delirio  eripiuntur  et  per  plures  minutas  sana 
agunt  mente. 


ao 


2 1 .  Pueri  hydrocephalici  dolores  ar- 
tuum  rheumatici  non  ad  febris  remittentis 
symptomata  ,  etiamsi  saepe  cum  ea  conjuncti  sint, 
numerari  possunt. 

2.1.  In  stadio  primo  hydrocephali  in- 
fantes,  quamvis  febris  calor  nunquam  tantum 
adipiscitur  gradum ,  quantum  in  febri  remit- 
tente,  in  lectulo  alterum  semper  situm  cum  al- 
tero  mutantes,  inquieti ,  febricitantes  vero 
semper  quiete  jacent. 

£?3-  Gonvulsiones  cum  paralysi  unius  lateris 
seu  singularum  partium  in  ultimo  tantum  hydro- 
cephali  stadio  apparent  et  ante  mortem  non  de- 
sinunt,  in  febris  vero  quaque  periodo  occur- 
runt,  et  transeuntes  nullam  relinquunt  paralysin. 

Exanthema  proprium  in  regione  oris 
aliisque  corporis  partibus  ultimas  hydrocepha- 
li  periodos  comitatur,  quo  febris  caret,  ubi 
contra  strophulus  albidus  seu  confertus ,  cujus 
causam  sudorem  frequentem  agnoscimus,  haud 
raro  apparet. 

Caput  secundum. 

Jlebiologia* 
§.  1. 

Caussa  febris  remittentis  infantum  praedis-» 
ponens  maxime  in  aetate  ut  nomen  jam  dicit  quae* 

renda  est;  perplures  enim  infantes  utriusque  ge« 
neris  ob  magnam  sane  tenuitatem  et  irritabilila- 
tem,  quae  in  omnibus  orgariismi  infantilis  parti- 
bus  apparent  et,  ut  reprocluctionis  praecipue  or- 
gana  facillime  inflammentur,  faciunt,  hoc  malo, 
quocl  quovis  anni  tempore,  .maxime  autem  aestate 
calidiori,  qua  homines  adulti  polycholia  la- 
borant,  et  sporadice  et  epidemice  regnat  ne- 
que  contactu  inficit,  — -  infantes  dico,  vivaces 
praecipue,  quorum  animi  vires  haud  exiguae 
sunt ,  inter  secundum  et  duodecimum  vitae  an- 
num  affici  solent. 

Caussae  occasionales  sunt  vitia  in  diaetam, 
quae  aetate  infantili  saepissime  committuntur. 
Equidem  semper  liberos,  qui  bene  coenarent, 
hoc  morbo  affectos  vidi^ 

Caussa  efficiens  est  systematis  vasorum  actio 
incitata  cum  irritabilis  vitae  —  quatenus  organa 
gastrica  penetret  —  aucta  energia.  Totum  or- 
ganismum  quidem  diathesis  inflammatoria  arrepit, 
in  intestinis  vero,  quae  reproductioni  praesunt  ' 
et  quidem  praecipue  in  tractus  intestinorum  mem- 
brana  mucosa  erumpit  et  aucto  morbo  etiam 
systema  sensibile  affici,  ex  consensu  facillime  ex- 
plicare  possumus. 

i 


Quod  ad  hydrocephali  acuti  caussas  praedis- 
ponentes  spectat,  infantilis  aetas  et  quidem  virilis 
sexus  huic  morbo  magis  obnoxius  esse  videtur, 
in  quem  plerumque  liberi  a  secundo  vitae  anno 
usque  ad  sextum  quovis  anni  tempore  incidunt; 
hac  enim  aetate  caput  et  cerehrum  caeteras  cor- 
poris  partes  et  magnitudine  et  functionibus  multo 
superat  et  quo  major  cerebri  vegetatio ,  eo  major 
est  hydrocephali  acuti  praedispositio:  permulta 
enitn  exempla  ,  infantes  vivaces  et  alacris  ingenii 
facillime  morbo  hoc  affici)  nos  docuerunt. 

Alia  caussa  praedisponens  in  vitiis  heredita- 
riis  seu  congenitis  cerebri  organisationis  quaeren- 
da  est.  Petrus  Franck  nobis  enarrat,  feminam 
quinque  liberos,  qui  omnes  primis  vitae  annis 
caussa  ulla  incognita  hydrocephalo  affecti  mortui 
sint,  peperisse.  Cranium  magis  globosum  quam 
ovale ,  fonticuli  se  non  claudentes ,  oculi  refracti, 

cilia  nimis  longa,    margines  sinuum  frontalium 

t 

valde  prominentes  et  caput  pro  aetate  caeteroque 
corpore  majus ,  ad  externa  praedispositionis  mor- 
bi  hujus  signa  numerantur. 

Caussae  occasionales  omnia  sunt,  quae  san- 
guinis  congestionem.  ad  caput  augent  seu  cere- 


brum,  ut  alius  organi  functionem  suscipiat,  inci- 
tant;  ad  qu2e  oinnes  capitis  Jaesiones  externae, 
res  noch'a  quaevis  maxime  irritans  et  cerebrum 
ad  majorem  actionem  impellens,  abusus  praeci- 
pue  meclicaminum  emeticorurn ,  narcoticorum  r.l 
spirituosorum ,  porro  aliorum  partium  inflamma- 
tiones  false  curatae,  meclicamina  exanthemata 
chronica  exsiccantia  et  repellentia,  exanthema- 
tum  febrilium ,  verbi  caussa  morbillorum,  scar- 
latinae  recessus,  partium  tandem  capiti  colloque 
affinium  inflammationes  ,  ut  erysipelas  faciei, 
otitis  et  quae  supersunt,  nec  minus  abdominis  in- 
flammationes,  praesertim  irregulari  modo  decu- 
rentes  •—  pertinent. 

Caussam  efficientem  in  aucta  arteriarum  vita, 
qnatenus  organon  sensibilitatis  centrale  penetret, 
jacere  suspicamur. 

§.  3. 

Utriusque  morbi  caussas  comparentes,  plu- 
rimas  quidem  maxime  inter  se  differre,  quas- 
dam  tamen  convenire  invenimus.  Sed  singula  ip- 
sa  brevibus  verbis,  quum,  quae  in  paragrapho 
prima  et  secunda  hujus  capitis  jam  dixi,  repetere 
nolim,  afferam: 


1.  Prae  aliis  hilares  praecipue  infantes ,  in- 
genio  alacri ,  vivaces ,  nondum  aegroti  hisce  inor- 
bis  expositi  sunt,  sed  hydrocephalus  acutus 
puerorum  majorem  numerum  quam  puellarum, 
f-ebris  vero  aequum  numerum  utriusque  generis 
deprehendit. i 

2.  Hydrocephalus  omnibus  anni  tempo- 
ribus,  febri  illa  vero  praecipue  calidiori  tem- 
pestate  observatur. 

3.  Praedispositionem  hereditariam  seu  con- 
genitam  in  hydrocephalo  quidem,  neque  ve- 
ro  in  febri  invenimus. 

4.  Habitu  illo  externo  praedispositionem 
hydrocephali  cognoscere  possumus ,  nulla  ve- 
ro  signa  externa  adsunt,  quibus  pateret,  utrum 
libero  cuidam  febris  remittentis  praedispo- 
sitio  insit,  nec  ne. 

5.  Caussae  occasionales  plane  variantur,  fe- 
bris  illius  enim  sunt  vitia  indiaetam,  hydro- 
cephali  vero  sunt  omnia,  quae  sanguinis  con- 
gestionem  ad  caput  et  ad  cerebrum  efficiunt. 

6.  Nec  minus  causae  efficientes,  quas  orga- 
nis  gastricis  in  febre,  cerebro  in  hydroce- 
phalo  insitas  esse  opinamur,  variantur. 

Caput  tertium. 

Prognosis  e  t  e  x  i  t  us. 
§.  I. 

Infans    febre    remittente  gastrica  laborans 
quum  fere  semper,  nullo  etiam  seu  serius  artis 
auxilio  petito,  sanetur,  prognosin  mali,  quoad 
vitam  aegrotantis ,  prosperrimam  esse  puto ;  in- 
certa  tantum  diagnosi  et  falsa  eam  sequente  curan- 
di  methodo  —  praecipue  si  morbo  neryosam  in~ 
esse  naturam ,  putant  eumque  igitur  medicamen- 
tis  incitantibus  curant  —  prognosis  bona  cum 
mala,  imo  cum  pessima  mutatur;  nunc  enim  dia- 
thesis  subinflammatoria  naturam  vere  inflamma- 
toriam,  quam  in  cerebrum  facile  sequitur  me- 
tastasis,  excipit.     Si  medicus  ad  morbum  modo 
incipientem  vocatur,  cum  justis  electis  remediis  ad 
brevius  temporis  spatium  reducere  potest,  quodt 
valde  inde  a  pluribus  diebus  usque  ad  septem,  vel 
undecim,  vel  septemdecim ,  vel  viginti  unum  dies 
variatur,  quibus  diebus  crises  alvi  evacuationibus 
auctis  et  sudore  aucto  adveniunt.     Hisce  signis 
criticis  exceptis  etiam  cupiditatis  edendi  reditus 
et  remissiones  longiores  bonum   morbi  exitum, 
malum  contra  exacerbationes  febris  frequentius 
redeuntes  et  per  longius  tempus  indurantes  indi- 

cant:  nec  minus,  si  sanguinis  ad  caput  augetur 
congestio,  ubi  saepe  febrem  remittentein  in  hy- 
drocephalum  acutum  transitam  esse  observavimus 
et  quidem  eofacilius,  quo  major  hujus  hydropis 
praedispositio  aderat,  malam  esse  prognosin  non 
ignoramus. 

Exitus  morbi ,  nisi  cum  aliis  compositus  sir, 
letalis  rarissime  occurrit ;  per  sex  enim  annos  in 
clinico  halensi  ambulatorio  trecenti  circiter  liberi, 
hac  febre  laborantes,  sanati  sunt,  sed  unum  mo- 
do  aegrotum  hoc  malo  mortuum  esse  in  tabulis  no- 
tatum  inveni ,  ubi  cadavere  secato  ne  vestigium 
quidem  inflammationis  organi  cujusdam  invenieba- 
tur  et  praeter  hepar,.multo  sanguine  refertum  et 
ventriculum  valde  contractum  omnia  corporis  or- 
gana  structura  gaudebant  normali.  Pemberton 
in  libro  laudato  nobis  etiam  letalis  febris  hujus 
exitus  exemplum  tradidit,  ubi  cadavere  dissecto 
glandulae  mesentericae  solummodo  paullisper  di- 
latatae  et  tractus  intestinorum  valde  extensus  ap- 
paruerunt,  sed  iterum  neque  peritonaei,  neque 
alius  organi  inflammationis  vestigium ,  nec  minus 
fluidum ,  in  cavum  abdominis  effusum  animadverti 
poterat. 


Prognosis  in  hydrocephalo  ex  symptomatum 
vehementia  et  ex  celero  morbi  introitu  ,  qui, 
q^tum  organon  tam  tenue  et  nobile  aificiat,  peri- 
culosissimis  adscribitur ,  pendet.  Quamquam  hy- 
drocephalus  ad  morbos  acutissimos  numeratur, 
cujus  decursus ,  qui  plerumque  per  quatuordecim 
seu  viginti  quatuor  dies  indurat,  quarto  jam  die 
in  exitum  letalem  transire  seu  viam  vitae  pericu- 
losam  capere  potest :  tamen  ,  si  initio  cognoscitur 
justisque  remediis  curatur,  diebus  nonnullis  in- 
terpositis,  interdum  sanatur;  stadio  vero  primo 
praeterlapso  quaevis  vulgo  methodus  curandi  nos 
fallit;  in  primo  enim  morbi  stadio,  quum  justam 
curandi  methodum  saepe  bonus  sequatur  eventus, 
effusionem,  quae  in  stadio  seriori  non  amplius 
evitanda  sit,  nondum  adesse  scimus.  Quo  se- 
rius  ergo  medicus  vocatur,  eo  incertior  exitus. 

Qui  exicus,  postquam  morbus,  nisi  sanatur, 
acmen  suam  adepta  est ,  triplex  observatur :  aut 
enim,  cerebro  effusu  expleto,  apoplexia ,  quae 
aegrotantem  omnibus  completae  paralyseos  signis 
subito  necat ,  exoritur ;  —  aut  cerebrum  quoad 
mixtionem  organicam  deletur,  ubi  spasmi  cum 
convulsionibus ,  quae  aegrotum  superant,  inva» 
dunt ;        aut  denique  vehementia  quidem  diathe- 

Seos  inflammatoriae  levatur,  neque  vero  prior  ra- 
tio  normalis  restituitur,  quo  facto  status  in  hydro- 
cephalum  chronicum  transit. 

Si  cutis  in  stadio  infiammationis  humicla ,  al- 
vi  evacuationes  copiosiores  viridesque  et  urinae, 
copiose'  excretae,  sedimentum  nebulosum  appa- 
rent,  bonum  praedicere  possumus  eventum.  Sin 
vero  in  stadio  posteriori  morbus  subito  in  melius 
mutatur,  ubi  cephalalgia,  vbmitus,  pupillae  immo- 
bilitas,  photophobia  remittunt ,  hilaritas  et  eden- 
di  cupiditas  redeunt,  pulsus  magis  regulantur 
et  aegroti  rnentis  compotes  fiunt ,  ne  bonum 
praedicamus  eventum  cavendum  est,  nam  paullo 
post  status  iterum  in  pejus  mutatur  et  mors  cele- 
riter  subsequitur. 

In  funeribus  hoc  malo  defunctorum  hominum 
haec  invenimus :  delato  cranio  dura  mater  firmius 
juste  adhaeret ,  tunicarum  cerebri  et  cerebri  jp- 
sius  venae  extensae  et  sanguine  uberes  apparent, 
quare  cranii  singulas  partes ,  aulatis  integumentis 
eapitis  communibus ,  caeruleo  tinctas  colore  vide- 
mus;  cerebri  substantiam  duriorem,  lirmiorem 
et  magis  elasticam,  si  aegrotantes  in  stadio  in- 
flammationis  mortui  sint,  molliorem  contra,  imo 
pultiformem  et  elasticitatis  expertem  ,  si  morbus 
omnia  stadia  percurrerit,  invenimus;  suturae  ca- 


pitis  ossium,  saepe  plus  minusve  sanguine  suffu- 
sorum,  modicum  spatium  inter  se  distant;  in  ven- 
triculis  Jateralibus,  quorum  pars  superior  et  cor- 
mi  posterior  dilatata  sunt ,  effusionem  serosam 
invenimus  majorem ,  minorem  etiam  in  ventricu- 
lo  cerebri  tertio  et  quarto.  Quodfluidum  effusum 
et  qualitate  etquantitate  valde  variatur  et  ita  se  ha- 
bet  ut  eo  majus  inveniamus,  quo  minor  rubor  et 
sanguinis  copia  in  cerebro  adsit.  Gornu  poste- 
rius  majus  spatium  implet,  quam  in  statu  norma- 
li;  aperturarum  communicantium  inter  ventricu- 
]os  laterales  et  cum  ventriculo  medio  plures  quam 
prius  adsunt ;  piae  matris  pars ,  quae  ventriculos 
circumdat,  crassior,  facile  a  cerebri  substantia 
dissolvitur ;  ventriculorum  parietes  tegumento 
lymphatico  obducti  sunt;  plexus  choroideus  per- 
palJidus  et  coagulo  lymphae  plasticae  cinctus  ap- 
paret ;  etiam  basin  cranii  lympha  coagulata ,  quae 
vasa  et  nervos  cingit ,  tectam  videmus.  Rarius 
ventriculi  laterales  dilatati  quidem ,  sed  effusione 
carentes~inveniuntur ;  ubi  ventriculorum  dilatatio, 
effusionem ,  quae  aut  in  mortis  momento  resor- 
bata ,  aut  cadavere  secando  effluxasit,  adfuisse 
probat.  AJia  etiam  mutatio,  haud  raro  occur- 
rens,  memoratu  digna  videtur,  cerebri  scilicet 
partes,  reti  vasculoso  ventriculorum  affines ,  pla- 

«e  molliores  quam  prius  inveniuntur;  quae  mu- 
tatio,  quum  etiam  effusione  deficiente' appareat, 
cerebri  affectionem  infantum  hydropem  ventricu- 
lorum  acutum  et  illas  partes  cerebri  secundarie 
tantum  mutatas  esse  nos  docet.  —  In  columna 
vertebrali  "et  in  pericardio  saepe  aequam  sat  no- 
tabill  copia  effusionem  simul  reperimus.  —  Ab- 
domen  contractum  et  nulJam  ejus  organon  dege- 
neratum,  sicuti  caetera  etiam  organa  a  statu  nor- 
mali  non  aberrantia,  semper  in  liberis  hydroce- 
phalo  acuto  mortuis  observantur. 

§.3. 

1.  Quum  cujusque  mali  prognosis  quam 
maxime  ex  organo  affecto  pendeat,  in  febri 
remittente,  in  qua  nullum  organon  in  statu 
vere  inflammatorio  versetur,  bonum,  in  hydro- 
cephalo  contra,  quo  organon  nobilissimum, 
cerebrum,  afficialur,  malum  semper  eventum 
praedicendum  esse,  clarissimum  est. 

2.  Per  omnem  febris  decursum,  si  om- 
nino  recte  agnoscitur,  prognosin  bonam  medi- 
cum  promiitere  et,  si  initio  vocetur,  interdum 
morbum  modo  incipientem  supprimere  posse,  sed 
in  h  y  d  r  o  c  e  p  h  a  1  o  aegrotos  ,  quo  serius  artis 
auxilium  peteretur,    eo  magis  vita  periclitari  et 


» 

stadio  primo  praeterlapso  prognosin  semper  pes- 
simam  esse  scimus. 

3.  Temporis  spatium  in  utroque  morbo  fe* 
re  semper  idem  est. 

4.  Morbum  depulsum  crises  in  febre  tra- 
ctu  iutestinorum  et  cute  sequuntur  et  in  hydro- 
cephalo  quoque,  si  medicamentis  justis  cito 
adhibitis  soJvatur,  cutis  magis  turgida  et  humida 
una  cum  alvi  copiosis  evacuationibus  bonae  vale» 
tudiuis  reditum  indicant, 

5.  Exitu  ambo  status  morbosi  valde  diffe- 
runtinterse;  in  febri  enim ,  nisi  in  cerebri  in- 
flammationem  transeat,  rarissime  tantum  letalem 
esse,  hydrocephalum  vero  aut  apoplectiter, 
aut  paralytice  aegrotantem  necare,  aut  in  chroni- 
cum  transire  malum ,  observamus. 

6.  Funerum  dissectio,  si  usque  ad  mortem 
aegroti  de  statu  morboso  incerti  eramus,  de 
diagnosi  sane  nos  certiores  reddet.  Quales  enim 
et  quantas  mutationes  in  hydrocephalo  mor- 
tuis  adesse,  ex  antea  dictis  apparet. 

Caput  quartum. 

Curati  o. 
§.  r. 

Quum  febris  remittentis  gastricae  infantum 
caussae  efficiens  ex  statu  tractus  intestinorum  irri- 

tato,  cujus  caussam  partim  fortassis  substantia- 
rum  putridarum,  in  eo  contentarum ,  esse  ab- 
sorptionem  suspicemur ,  constare  videatur,  intes- 
tina  purgare  et  digestionem  roborare  medicorum 
est.  Regulas  vero  certas  de  medicaminum  pur« 
gantium  dosi  sane  non  proferre  possnmus,  inter- 
dum  enim  tantus  intestinorum  torpor  adest,  ut 
dosis,  alias  sufficiens  effectu  careat.  Si  febris 
moderata,  cephalaea  non  vehemens  et  omnino 
symptomata  mitiora  solummodo  adsunt,  salium 
neutrium  solutio  et  regimen  antiphlogisticam  suffi- 
ciunt,  sin  vero  sanguis  ad  caput  congeritur,  si 
febris  et  calor  ardens,  oculi  splendentes  et  delirii 
vestigia  apparent ,  sine  mora  hirudines,  quarum 
numerus  ad  annos  et  ad  robur  infantis  accomoda- 
tur,  post  aures  seu  in  fronte  et  meclicamina  rube- 
facientia  in  suris  ponenda  et  clysteres  derivantes 
applicandi  sunt. 

Si  congestio  ad  cerebrum  non  desinit,  si  ca- 
lor  augetur,  si  stupor  intrat,  si  cutis  calida  et 
arida  persentitur,  cataplasmata  frigida,  quae  in 
cerebri  statu  inflammatorio ,  seu  protopathico, 
seu  deuteropathico  semper  utilitatem  afferunt, 
quam  citissime  capiti  imponenda  sunt.  Quae  ab- 
xlomini  vero ,  si  diatheseos  inflammatoriae  in  ejus 
intestinis  vestigia  adsunt ,  apponerentur ,  medici, 

quum 


quum  nullum  adhuc  fructum  ex  iis  viderint,  non 
suadent;  epithemata  potius  micarum  panis  albi 
cum  lacte,  hirudinibus  jam  aclhibitis,  indicata 
esse,  qiabus  dolores  sedarentur  et  crises  praepa- 
rentur,  contendunt. 

Salia  neutra  si  ad  alvum  laxandum  non  suffi- 
ciunt ,  calomelanos  granum  unum  quovis  bihorio 
aut  solum ,  aut  cum  radicis  jalappae  duplice  quan- 
titate,  et,  si  vomitus  vehemens  adest,  cum  mag- 
nesia  carbonica  mixtum  porrigimus,  et  ubi  calor 
magnus  cum  febre  vehemente  apparet,  aceti  fri- 
gidi  clysteria  applicamus.  Sin  autem  alvi  evacua- 
tiones,  ut  interdum  occurrit,  nimis  copiosae 
sunt,  tunc  ad  tractus  intestinorum  actionem  in 
justum  gradum  reducendam ,  ammonium  muriati- 
cum  praebemus,  quo  adhibendo  crises  etiam  cutis 
praeparantur.  —  Si  vomitu  deficiente  signa  tur- 
gescentiae  in  superius  adsint ,  emeticum  medica- 
men  valde  censentaneum  esse  experti  sumus. 

Ubi  vermes  simul  adsunt,  anthelmintica  nota 
medicamenta  dantur,  quae  vero  plerumque,  quum 
calomelano  cum  radice  jalappae  porrecto  jam 
abeant  vermes,  non  postulantur. 

Ut  ratio  vivendi  aegrotantium  curandi  me- 
thodo  antiphlogistica  respondeat,  necesse  est. 
Infantes  reconvalescentes  ut  plane  bonam  valetu- 

dinem  recuperarent ,  nullo  alio,  quum  natura  ip^ 
sa  paullo  post  vitae  actiones  in  pristinum  reducat 
statum ,  artis  auxiJio  egent. 

§.  2. 

In  hydrocephalum  acutum ,  quam  vehemen- 
tissime  agere,  ita  ut  morbus  funditus  ejiciatur, 
nec  minus  caussarum  rationem  habere  medico- 
rum  est.  Primum  ergo,  ut  status  inflammatorius 
deminuatur,  quem  ad  finem  sanguinis  tractiones 
facieniJae  sunt  et  frigus  organo  affecto  imponen- 
dum  est,  quo  adhibito  sensibilitas ,  arteriarum 
nimia  actione  suppressa  iterum  incitatur;  deinde 
ut  succi ,  ne  ad  cerebrum  congererentur.  ibique 
effusionem  formarent,  ad  alias  partes  deriventur, 
necesse  est. 

Sanguinis  emissiones  praecipue  cerebro  for- 
titer  commoto  et  ubi  constitutio  annua  inflamma- 
toriaregnat,  cominendandae  sunt;  attamen  vulgo 
hirudines  sufficiunt,  quarum  infantibus  natu  mi- 
noribus  et  in  stadio  prodromorum,  duae  vel  tres, 
natu  majoribus  et  in  stadio  inflammationis  quatuor 
vel  octo  in  fronte,  in  temporibus  seu  post  aures 
ponuntur  et ,  si  viginti  quatuor  seu  quadraginta 
octo  horis  praeterlapsis  denuo  status  in  pejus  mu- 
tatur ,  iterum  sunt  applicandae. 


Frigus  pannis  laneis,  in  aquam  frigiclissimam 
seu  in  epithema  Schmuckeri  immissis,  seu  aquae 
frigklae  inundatione ,  in  caput  afferre  solitum  est. 
Aptius  vero  porci  vesica ,  glacie  seu  nive  referta, 
capiti  imponitur,  in  qua  frigoris  applicandi  me- 
thodo  caeterum  infantis  corpus  non  madescit. 

Succi  tandem  deriyantur  omuibus  remediis, 
quae  alvi  excretionem  augent,  sahbus  neutris  d> 
co  et  calomelani.  CalomeJas  omni.no  optimum 
medicamen  in  hydrocephalum  jure  nominatur: 
ptyalismum  enirn  abdominalem  incitat,  lymphae 
vim  coagulandae  solvit,  orgasmum  capitis,  rea- 
ctione,  quam  in  tractu  intestinorum  efficit,  dimi- 
nuit  et  in  systema  lymphaticam  agendo  resorptio- 
nem  auget.  Hoc  medicamine  adhibito  nulium 
aliud  purgans  postulatur;  sed  si  magnus  canalis 
jntestinalis  torpor  sive  faecum  magna  copia  adest, 
radicem  jalappae  eo  acljungamus ,  seu  etiam  cly- 
steres  ponamus  necesse  est.  Dosis  calomelanos 
pro  aetate  aegrotantium  et  pro  torpore  majori 
seu  minori  tractus  intestinorum  variatur,  ple- 
rumque  grana  octo  seu  decem  pro  die,  sola  seu 
cum  duplice  radicis  jalappae  quantitate  juncta  suf- 
ficiunt.  Unguentum  mercuriale  ad  cervici,  in- 
guini  et  cruribus  infringendum  a  plurimis  medicis 

commertdatur ,  quod  usum  bydrargyri  internum 
adjuvare  quidem ,  neque  vero  supplere  potest, 

Balnea  caiida,  in  quibus  infantes ,  ubi  cutis. 
actio  nulla  est,  salis  culinaris  solutione  fortiter  in- 
fringentur,  non  vituperanda  sunt. 

Quod  ad  diaetam  spectat,  infantibus  cibi 
roburantes  et  valde  nutrientes  denegandi ,  aquosi 
tantum  praebendi ,  caeterum  quies  et  silentium 
observenda  sunt. 

Quodsi  mqrbus  fluido  jam  extravasato  ag- 
noscitur,  sive  si  cura  modo  laudata  nil  profuit, 
tamen  hanc  ipsam  curandi  methodum  ^nihilominus 
relinquamus.  Attamen  hirudines ,  quamvis  prius 
nondum  adhibitae  erant,  tunc  modo ,  ubi  incerti 
sumus  an  extravasatum  jam  adsit,  nec  ne,  appli- 
cantur;  fluiclo  seroso  enim  extravasato  sanguinis 
tractiones  nullam  porro  utiiitatem  praebent.  Ca- 
lomelanos  usus  rlosibus  justis  unajcum  frigore  ca- 
piti  imponendo  in  hoc  stadio  secundo  jure  lau- 
datur. 

Medicaminum  excitantium ,  quibus  medici, 
qui  maio  nostro  asthenicam  inesse  naturam  credi- 
clerunt,  magnopere  utebantur,  nonnulla  tantum, 
quae  non  ipsa  irritare  novissimis  temporibus  ob- 
servavimus,  commendari  possunt;  vesicantia  dico, 
moschum  et  digitalem. 


—    j7  — 

Et  quidem  digitalis  in  stadio  secnndo  incipi- 
ente,  in  quo  fluidum  extravasatum  augeri  pericli- 
tamur,  vasorum  actionem  auctam  deprimendo  et 
in  organa  uropotitica  agens  metascliematismum 
in  renibus  excitando*  maximam  affert  utilitatem. 
Herbae  ejus  semigranum  cum  calomelanos  granis 
duobus  bihorio  quoque  aegrotanti  porrigitur. 

Moschum,  quum  sensibilitatem  diminutam 
iterum  augeat,  aequalibus  partibtis  cum  calome- 
lani  praebemus,  si  iis ,  quae  prius  indicata  erant, 
factis  stupor,  remanet  vel  si  convulsiones  timo- 
rem  profundioris  cerebri  affectionis ,  quae  facile 
in  habitualem  transire  possit,  incitant. 

Vesicantyi  tandem,  seu,  quum  cantharides  in 
organa  uropoetica  obnoxie  agant,  sinapismi  po- 
tius,  inter  optima  remedia  externa  numeran  (a 
sunt;  cutis  enim  actionem  debilitatam  augent  et 
usum  medicaminum  derivantium  internarum  adju- 
vant.  Qui  sinapismi ,  ubi  morbus  in  hydrocepha- 
lum  chronicum  transire  minitatur ,  sanguine  emis- 
so,  quam  aptissime  in  suris,  cruribus,  seu  bra- 
chiis  ponuntur. 

$.  3- 

Febris  remittentis  gastricae  in- 
fantum  cura  plane  cum  ea  stadii  primi  hydro- 
cephali  acuti  convenit;  in  utroque  enim  malo 


sanguinis  ad  caput  congestiones  diminuendae  et 
alvi  exonerationes  augendae  sunt.  Attamen  eo 
morbus  alter  ab  altero  decedit,  ut  medicamina, 
supra  allata,  in  illo  fere  semper,  in  hoc  vero  ra- 
rius  fructum  optatum  afferant,  ita  ut  in  illo  ae- 
grotus  nulla  amplius  egeat  medicina,  dum  in  hoc 
symptomata  eadem  permaneant  vehementia  aut 
graviora  etiamfiant,  quae  etiam  medicamina  gra- 
viora,  modo  commemorata,  postulant. 


V    I    T  A. 


Eigo  Carolus  Fritsch  natus  surn  Hirschber- 
gae,  oppido  SiJesiae,  die  III.  a.  Idus  Aprilis ,  anno 
IVIDCCC  patre  Fritsch,  mercatore  et  matre  e  gen- 
te    Scbmidt.     Prima  literarum  studia  Petzold, 
pagi  cujusdam ,  haud  procul  ab  urbe  patria  siti,  sa- 
crorum  minister,  vir  idem  doctus  ac  probus,  cujus 
manibus  summas  in  perpetuum  ago  gratias,  me  sex 
per  annos  docuit;  quibus  praeterlapsis  gymnasium, 
quod  Hirschbergae  duce  Cel.  Koerbero  flo- 
ret,  per  sex  sequentes  annos  frequentavi,   a  quo 
cum  maturitatis  testimonio  abiissem,   almae  Frie- 
dericianae  civibus,  Grubero  Clar.  Prorec- 
tore,  anno  MDCCCXIX  adscriptus  et  per  tres  an- 
nos  hisce  virorum  celeberrimorum  lectionibus  fruc- 
tus  sum:    Clar.   Gerlachii    de  logice,  Clar. 
Kitzschii    de   zoologia  et  entozoologia;  Clar. 
Pfaffii  de  trigonometria ;   Cel.  Sprengelii  de 
encyclopaedia  medica  nec  minus  de  botanice;  Cel. 
Schweiggeri  de  physice  experimentali  et  de  che- 
mia.     Deinde  Cel.  Fr.  Meckel  anatomiam  statu 
normali  et  abnormi,    physiologiam  et  anatomiam 
comparatam ;  Clar.   Friedlaender  pharmacolo- 

giam  et  toxicologiam ;  Cel.  Krukenberg  patliolo- 
giam  et  therapiam  tam  generalem,  quam  specialem; 
Cel.  Dueffer  artem  formulas  medicas  concinnan- 
di;  Cel,  Dzondi  chirurgiam  generalem  et  ophthal- 
mologiam;  Cel.  Weinhold  chirurgiam  generalem 
et  specialem  me  docuerunt.     Praeterea  duce  Cel. 
Meckelio   cadavera  ipse  secui  et  ejusdem  scholis 
anatomicis  iterum  interfui ,  nec  minus  scholas  Cel. 
Duefferi  privatissimas  de  pharmacologia  et  repe- 
titoria,  quae  ille  de  re  medica  instituit,  maximo  cum 
fructu  frequentavi.     Quod  ad  scholas  clinicas  perti- 
net,   medicas  duce   Krukenbergio   per  annum 
unum  et  dimidium ,  chirurgicas  duce  Weinholdio 
per  annum  fere,   et  obstetricias ,   duce  Cel.  Nie- 
meyero  una  cum  scholis  theoreticis  de  arte  obste- 
tricia  per  sex  menses  adii.     Operationes  chirurgicas 
et  artem  fascias  adhibendi  ob  temporis  importunita- 
tem  nondum  tractare  potuisse,  valde  me  ponitet» 

Scripsi  Halae  Die  V.  Decembris  anno 
MDCCCXXII. 


T  H  E  S  E  S. 


I. 

Autquatuor,  autsex,  neque  vero  quin- 
que  partus  periodi  statuendae  sunt. 

II. 

Angina  membranacea  morbis  infiamma- 
toriis  jure  adscribitur. 

III. 

Caussae  proximae  morborum  non  sunt. 
IV. 

Medico  obstetricio,  ut  matrem  servet, 
infantem  occidere  licet. 

V. 

Febres  intermittentes  larvatae  non  sunt. 


LECTORI  SALUTEM 


DICTE 

J.  F.  MECKEL 
Ifromotor  et  decanus. 


Corporis  lutei  vim  haud  inter  omnes  consta- 
re  neminem  fugit.  Cum  enim  maxima  sine 
dubio  Anatomicorum  atque  PbysioJogorum 
pars  in  eo  sedem  ovi  foetusque  futuri  quaerat, 
nonnullisponte  idem  nasci,  signumque  matu- 
ritatis  plus  minusve  certum,  nullum  autem 
certum  inter  idem  atque  foecundationem  ex- 
stantis  connubii  adesse  argumentum,  alii 
contra  actionem  quandam  externam,  praeci- 
pue  quidem  seminis  virilis  impulsum  ad  ejus 
ortum  requiri  autumant. 

Secundo  loco  nominati,  mea  saltem 
sententia,  omnino  falluntur,  et  argumenta, 
ab  ipsis  prolata ,  haud  magni  ponderis  sunt. 

Quae  a  scriptoribus  tum  antiquioribus, 
tum  recentioribus  prolata  fuerunt,  cum  jam 

antearefellere  fuerim  conatus  *),  ad  Homii 
inventa  3),  postea  publicis  juris  facta  hic  pri- 
mo  respiciam,  dein  nonnulla,  quae  mihi  ipsi 
hisce  fere  diebus  sese  obtulere,  addam. 

Secundum  cl.  virum  primo  corpus  lu- 
teum  productum  omnino  novum  est,  in  ova- 
rii  substantia ,  non  autem  in  vesiculis  Graa- 
fianis  natum.  Argumenta  non  addit,  nec 
quomodo  assertum  probaverit,  equidem  per- 
spicio ,  cum  et  a  me  et  ab  aliis  3)  saepius  ve- 
sicularum  Graafi ana ruini  in  corpora  lu- 
tea  mutatio  sensim  facta  observata  fuerit. 

Neque  rectius,  quamvis  hoc  minoris  mo- 
meati  sit,  a  corpore  hoc  reliquas  pai  tes  ita 
comprimi  asserir,  ut,  quamvis  duo  adsint, 
ovarium  haud  valde  auctum  appareat.  Com- 
primit  quidem  partes  adjacentes,  ita  tamen 
extrorsum  prominereet  totius  organi  volumen 
augere  solet,  ut  ob  utramque  causam  facillime 
agnoscatur  et  ovarium  ab  opposito,  vacuo,  fa- 
cillime  distinguatur. 

1)  Arohiv  f.  die  Physiologie  Bd.  I.  p.  582.  ff.  Handbuch 

der  Anatomie  Bd.  4.  S.  685.  ff. 

2)  E.  Home  iiber  die  gelben  Korper.    Ex  Transact.  pbi* 

los.  1819«  in  diariis  nostris  physiologicis.  T.  V.  1819» 
p.  415.  seqq. 

3)  V.  g.  de  Graaf,  Haighton,  Blundell. 


Cum  antecessoribus  nonnullis,  corpora 
lutea  minime  post  coitum,  sed  pubertatis  tem- 
pore,  cujus  igitur  effectus  et  signum  sint,  ap- 
parere  affirmat,  sectionibus  ab  ipso  et  cl. 
Bauero  in  virginibus,  uti  dicit,  praeterea  in 
Vaccis,  suibusque  intactis  quae  fuerunt  insti- 
tutae,  nisus. 

Quae  contra  haecproferripossunt,  jam  alio 
locoprotuli.  Exempla  haecomniatant;um,  non 
oninino  requiri  coitum,  sed  sufficere  interdum 
stimulos  alios,  etcorporeos  et  spirituales,  pro- 
bant.  Casus  puellarum ,  quamvis  adfuerit  hj- 
men,  eo  minus  probare  videntur,  cum  in  uno 
etiam  ovulum,  si  vere  adfuit,  adfuerit,  et  tuba 
ejusdem  lateris  ad  recipiendum  idem  omnino 
apta  fuisse  dicatur. 

Suum  vaccarumque  quae  adducuntur 
exempla,  forsan  frequentius  quam  in  gene- 
rehumano,  in  animalibus  sine  maris  accessu 
easdem  observari  mutationes,  suadent,  quod 
eo  lubentius  crediderim,  cum,  quo  inferuis 
in  animalium  serie  descendimus,  eo  latius 
ditionem  feminae  in  actu  procreationis  pate- 
re  constet,  Minime  autem  et  hic  casus,  cor- 
pora  lutea  semper  adesse,  pro  signo  puber- 


—    45  — 

tatis  babenda  esse,  et  nihil  cum  coitu  com- 
mune  Kabere  evincunt. 

Quomodo  graviditas  puellarum  duode- 
cim  aut  tredecirn  annos  natatum,  ab  auctori 
memorata,  ad  litem  pertineat,  ecjuidem  haud 
perspicio. 

Cum  igitnr  neque  cl.  Homii  observatis 
et  rariociniis  a  sententia  priore  recedere  co- 
gar,  jam  observatiunculas  nonnullas,  quarum 
initio  mentionem  feci.,  proferam. 

Primam  ex  utero  caprino  hausi,  tres 
foetus  ejusdem  omnino  magnitudinis,  septem 
scilicet  pollicum,  continente.  Duo  in  cor- 
nu  dextro,  tertius  in  sinistro  inveniebantur. 
Itidem  ovarium  dextrum  corpora  lutea  duo, 
sinistrum  unum,  omnia  exacte  eandem  fabri- 
cam  et  magnitudinem  referentia  exhibuere. 

Exacte  respondet  secunda,  quam  ute- 
rus  ovinus  hac  ipsa  hyeme  obtulit.  Utrum- 
que  cornu  foetum  amplectitur  circiter  bipolli- 
carem:  in  utroque  ovario  apparet  corpus  lu- 
teum,  dextrum  omnino  sinistro  respondens. 
Cum  hoc  casu  tertius  fere  convenit,  quem, 
dum  haec  scribo,  observo.  In  ovario  sc. 
dextro  ovino  duo  invenio  corpora  lutea  ex- 

acte  inter  se  conveoientia,  itidem  in  singu- 
lis  uteri  cornubus  foetum  quadripolli  carem, 
jn  ovario  sinistro  nihil  mutatum. 

Haec  cum  omnino  nexum  exactum  inter 
corporisluteifoetusque  productiouem  arguere 
videantur,  casus  duo  reliqui  secundum  non- 
nullos  hanc  sententiam  videri  possunt  im- 
pugnare. 

In  horum  sc.  primo  ovarium  utrumque 
continet  corpus  luteum,  cum  nonnisiin  dextro 
cornu  foetus  circiter  pollicem  longus  invenia- 
tur.  Qui  in  discrimine  numeri  foetuum  at- 
que  corporum  luteorum  fulcrum  sententiae  a 
me  impagnatae  ponunt  et  huic  casui  eandem 
vim  tribuerint;  cum  autemfacile,  ni  fallor, 
argumentis  jam  alibi  allatis  refutentur,  casus 
jpsius  natura,  accuratius  perpensa,  peculiare 
affert,  inaequalitatem  sc.  corporum  luteo- 
rum.  Cum  enim  dextrum,  foetui  respondens, 
in  quavis  directione  quinque  lineas  metiatur, 
sinistrum,  cornu  vacuo  oppositnm,  vix  tres 
aequat.  Hinc  omnino  inferre  licet,  corpus  hoc 
luteum  aut  ad  graviditatem  anteriorem  aut  ad 
conceptum  irritum  pertinere ,  minime  autem 
hoc  ex  casu  argumentum  pro  sententia^  nos- 
tra  opposita  posse  hauriri» 

Casus  secundus  rariobus  etiam,  ni  lal- 
lor,  est  adnumerandus.  In  cornu  sc.  dextro 
uteri  ovini  foetum  circiter  quatuor  pollicum 
inveni;  cum  autem  in  ovario  ejusdem  lateris 
ne  levissimum  quidem  corporis  lutei  adsit  in- 
dicium,  contra  in  opposito  pulcherrimum, 
quinque  ad  sex  lineas  in  quavisdiametrome- 
tiens  sese  obtulit. 

Casum  hunc  rarissimum  habeo,  cum 
per  quatuordecim  annos,  ex  quo,  primo  ob 
cerebri  evolutionem,  a  Reilio,  immortaliprae- 
ceptore,  admonitus,  quavis  hyeme  saltem 
quadraginta  uteros  ovillos  gravidos  inspexi, 
praeter  ipsum  nonnisi  una  vice  eundem  re-^ 
rum  statum,  in  reliquis  omnibus  cornu  gra- 
vidum  ovario,  corpus  luteum  continenti  re- 
spondere  expertus  sim.  Quamvis  autem  in 
hoc  casu  contrarium  obvenerit,  minimetamen 
inde  aliquid  contra  vim  corporis  lutei ,  a  me 
defensam,  cffici  potest.  Jd  tantum  hoc  casu 
probatur,  hquorem  ovoformando  destinatum, 
qnamvis  cornu  ejusdem  lateris  praetereat  at- 
que  in  oppositum  migret,  haud  necessario 
amirrere  facultatem,  ita  si  dicere  fas  est,  forma- 
tricem.  Hunc  ovi  formationis  modum  pri- 
muin  graviditatis  extrauterinae  dixerim  gra- 

dum,  cum  foetus,  quamvis  intra  uterum  pro- 
creatus  sit,  tamen  extra  cornu  degat,  quo  in 
statu  normali  habitare  solet. 

Eadem,  quam  modo  innui  experientia 
sexcentis  fere  casibus  confirmata  persua- 
sus  affirmo,  corporum  luteorum  recentium 
numerum  sine  ulla  fere  exceptione  cum  foe- 
tuum^  numero  congruere ,  Homiumque, 
corpus  luteum  graviditatis  decursu  fere  eva- 
nescere  etversus  ipsius  finem  novum  formari, 
asserentem  gravissime  falli ,  cum ,  quod  ipse 
pro  novo  habet,  revera  illud  sit,  quod  foetui 
originem  dedit,  contra  marcida  a£  actus  geni- 
tales  priores  pertineant. 


